หุ้น SPRC-PTTEP พุ่งนำกลุ่ม 4.17% หลังราคาน้ำมันปรับตัวเพิ่มขึ้น 4% กังวลสหรัฐคว่ำบาตรพลังงานรัสเซีย

ความเคลื่อนไหวตลาดหุ้นไทยภาคเช้า ณ วันที่ 13 ม.ค.68 เวลา 10.30 น.หุ้นพลังงานปรับตัวเพิ่มขึ้น หลังจากที่ราคาน้ำมันปรับตัวเพิ่มขึ้น 4% จากความกังวลตลาดโลกหลังสหรัฐฯ ระบุว่าจะเข้มงวดต่อมาตรการคว่ำบาตรอุตสาหกรรมพลังงานของรัสเซีย และภาวะอุณหภูมิในภูมิภาคตะวันตกหนาวเย็นกว่าปกติ

◾ หุ้น SPRC บวก 4.17% ราคาเพิ่ม 0.25 บาท ระดับราคาอยู่ที่ 6.25 บาท
◾ หุ้น PTTEP บวก 3.21% ราคาเพิ่ม 4.00 บาท ระดับราคาอยู่ที่ 128.50 บาท
◾ หุ้น BSRC บวก 2.29% ราคาเพิ่ม 0.20 บาท ระดับราคาอยู่ที่ 7.00 บาท
◾ หุ้น TOP บวก 2.00% ราคาเพิ่ม 0.50 บาท ระดับราคาอยู่ที่ 25.50 บาท
◾ หุ้น BCP บวก 1.50% ราคาเพิ่ม 0.50 บาท ระดับราคาอยู่ที่ 33.75 บาท
◾ หุ้น IVL บวก 1.79% ราคาเพิ่ม 0.40 บาท ระดับราคาอยู่ที่ 22.80 บาท

สุโชติ ถิรวรรณรัตน์ ผู้อำนวยการฝ่ายวิจัย บล. เคจีไอ (ประเทศไทย) เปิดเผยว่า SPRC เป้าพื้นฐาน 11 บาท โดยมีมุมมองด้านเทคนิค ประเมินราคาหุ้นมีโอกาส Rebound หลังทดสอบจุดต่ำเดิม ประเมินแนวรับ 5.9 บาท  แนวต้าน 6.15 - 6.4 บาท กรณี Rebound ผ่านกรอบแนวต้านนี้ได้ ประเมินแนวต้านถัดไป  6.65 บาท Stop loss 5.75 บาท รวมถึงประเมินแนวโน้มผลการดำเนินงานไตรมาส 4/67 ถึงไตรมาส 1/68 จะฟื้นตัว เราประเมินค่าการกลั่นเฉลี่ยในไตรมาส 4/67 ฟื้นตัวขึ้น +30% QoQ ขณะที่ราคาน้ำมันดิบทรงตัวเทียบ QoQ คาดไม่มีผลขาดทุนสต๊อกมากเช่นในไตรมาส 3/67 นอกจากนี้ล่าสุดราคาน้ำมันดิบปรับขึ้นมาแล้ว +10% VTD หนุนโอกาสกำไรต๊อกในไตรมาส 1/68 และ Valuation ถูก PBV 0.70 เท่า Dividend yield สูง โดยคาดปันผลลสำหรับครึ่งปีหลังปี 67 หุ้นละ 0.28 บาท Dividend yield 4.7%

ด้าน บล. แลนด์ แอนด์ เฮ้าส์ เปิดเผยว่า  หุ้น PTTEP รับอานิสงส์จากราคาน้ำมันดิบปรับขึ้น ขณะที่ราคาหุ้นปัจจุบันต่ำกว่า BV และให้เงินปันผลสูงถึง 7.8% คาดกำไร +2% ดีกว่าประมาณเดิม แม้ราคาขายเฉลี่ยลดลงแต่ได้ปริมาณขายที่เพิ่มขึ้นชดเชยประเมินราคาเป้าหมายเชิงกลยุทธ์ที่ 145 บาท เทียบเท่าปีนี้ P/E 6 เท่า และ D/P=7.8% แนวต้าน 133 บาท แนวรับ 123.5 บาท

#กรุงเทพธุรกิจ